ADDYSG, CYMRU RHAN 1 Rhagarweiniol Enwi, cychwyn a chymhwyso 1 1 Enw'r Rheoliadau hyn yw Rheoliadau Cynigion ar Drefniadaeth Ysgolion gan Gyngor Cenedlaethol Cymru dros Addysg a Hyfforddiant 2004 a deuant i rym ar 1 Awst 2004. 2 Mae'r Rheoliadau hyn yn gymwys i Gymru. Dehongli 2 1 Yn y Rheoliadau hyn — ystyr “addysg chweched dosbarth” (“ sixth form education ”) yw addysg llawnamser mewn ysgol sy'n addas i ofynion disgyblion dros oedran ysgol gorfodol ond yn is na 19 oed; ystyr “coleg addysg bellach” (“ further education college ”) yw sefydliad o fewn y sector addysg bellach (yn ystyr adran 91(3) o Ddeddf Addysg Bellach ac Uwch 1992) ; ystyr “ y Cyngor ” (“ the Counci l ) yw Cyngor Cenedlaethol Cymru dros Addysg a Hyfforddiant; mae i “cynigion i gau chweched dosbarth” yr ystyr a roddir i “ proposals to discontinue a sixth form ” fel a grybwyllir ym mharagraff 20(1) o Atodlen 7; ystyr “y Cynulliad Cenedlaethol ” (“ the National Assembly ”) yw Cynulliad Cenedlaethol Cymru; ystyr “datganiad o achos anghenion addysgol arbennig” (“ statement of special educational needs ”) yw datganiad o achos anghenion addysgol arbennig a gedwir o dan Ran IV o Deddf Addysg 1996 ; ystyr “ Deddf 1998 ” (“ the 1998 Act ”) yw Deddf Safonau a Fframwaith Ysgolion 1998; ystyr “ Deddf 2000 ” (“ the 2000 Act ”) yw Deddf Safonau a Fframwaith Ysgolion 2000; ystyr “grŵ p oedran chweched dosbarth perthnasol” (“ relevant sixth form age group ”) yw grŵ p oedran pan gaiff disgyblion eu derbyn yn arferol (neu, yn ôl y digwydd, y byddir yn eu derbyn yn arferol) i'r ysgol ar gyfer addysg chweched dosbarth; mae i “grŵ p oedran perthnasol” yr ystyr a roddir i (“ relevant age group ”) gan adran 142(1) o Ddeddf 1998 ; ystyr “sefydliad i ddisgyblion 16 i 19 oed” (“ 16 to 19 institution ”) yw ysgol a gynhelir — sy'n darparu addysg llawnamser addas i ofynion disgyblion dros oedran ysgol gorfodol, a nad yw'n darparu addysg llawnamser addas i ofynion disgyblion oedran ysgol gorfodol; ystyr “terfyn uchaf oedran” (“ the upper age limit ”) ysgol yw oedran uchaf disgyblion y darperir addysg ar eu cyfer fel arfer yn yr ysgol. mae i “ysgol a gynhelir” yr ystyr a roddir i “ maintained school ” yn Neddf 1998; ystyr “ysgol arbennig” (“ special school ”) yw ysgol arbennig gymunedol neu ysgol arbennig sefydledig; ystyr “ysgol brif ffrwd” (“ mainstream school ”) yw ysgol a gynhelir heblaw ysgol arbennig; 2 Mae unrhyw gyfeiriad at adran 113A, Atodlen 7 neu Atodlen 7A yn gyfeiriad at adran 113A o Ddeddf 2000 neu Atodlen 7 neu Atodlen 7A iddi fel y bo'n briodol. 3 At ddibenion y Rheoliadau hyn mae faint o leoedd sydd gan ysgol i'w benderfynu yn unol ag Atodlen 1 i Reoliadau Addysg (Cynigion ar Drefniadaeth Ysgolion) (Cymru) 1999 . 4 At ddibenion y Rheoliadau hyn dyddiad cyhoeddi'r cynigion yw — a y dyddiad pan fodlonir gofynion rheoliad 5 neu 12 (yn ôl y digwydd); neu b os bodlonir gofynion gwahanol ar ddyddiadau gwahanol, y diweddaraf o'r dyddiadau hynny. 5 Mae Rhan 1 o Atodlen 3 yn gymwys at ddibenion dehongli'r termau sydd yn Rhannau 2 i 6 o'r Atodlen honno. RHAN 2 Cynigion a wneir o dan adran 113A Newidiadau y ceir gwneud cynigion ar eu cyfer 3 1 Mae'r rheoliad hwn yn rhagnodi'r disgrifiadau o newidiadau i ysgolion a gynhelir at ddibenion adran 113A(4)(b). 2 Dyma'r disgrifiadau o'r newidiadau — a ehangu mangre sefydliad i ddisgyblion 16 i 19 oed a fyddai'n cynyddu lleoedd mewn ysgol gan 25% neu fwy; b ehangu mangre unrhyw ysgol uwchradd arall gyda'r bwriad o greu cynnydd o 25% neu fwy yn nifer y disgyblion y rhoddir addysg chweched dosbarth iddynt yn yr ysgol; c newid terfyn uchaf oedran ysgol fel y bydd — i yr ysgol yn darparu addysg chweched dosbarth, neu ii yr ysgol yn peidio â darparu addysg chweched dosbarth; neu ch newid yn nherfyn uchaf oedran ysgol (sy'n derfyn uwch na'r oedran ysgol gorfodol) o flwyddyn neu fwy (na ddaw o fewn is-baragraff (c) uchod). Ymgynghori 4 Cyn gwneud cynigion o dan adran 113A rhaid i'r Cyngor ymgynghori â'r personau hynny y mae'n ystyried sy'n briodol, yn nodi'r ystyriaethau a arweiniodd at y cynnig a'r dystiolaeth gefnogol. Cyhoeddi'r cynigion 5 1 Rhaid i'r Cyngor gyhoeddi hysbysiad o unrhyw gynigion a wna o dan adran 113A yn y dull a bennir ym mharagraffau (2) a (3) isod, a rhaid i unrhyw hysbysiad o'r fath gynnwys yr wybodaeth a bennir yn Atodlen 1. 2 Os yw'r cynigion ar gyfer sefydlu sefydliad newydd i ddisgyblion 16 i 19 oed mae'r Cyngor i gyhoeddi'r hysbysiad — a drwy ei osod mewn lle amlwg yn yr ardal i'w gwasanaethu gan yr ysgol, os yw'r ysgol i fod yn ysgol brif ffrwd, neu yn ardal yr awdurdod addysg lleol y cynigir a ddylai gynnal yr ysgol, os yw'r ysgol i fod yn ysgol arbennig; a b mewn o leiaf un papur newydd sy'n cylchredeg yn yr ardal honno. 3 Os yw'r cynigion ar gyfer gwneud newid i ysgol a gynhelir neu gau sefydliad i ddisgyblion 16 i 19 oed mae'r Cyngor i gyhoeddi'r hysbysiad — a drwy ei osod mewn lle amlwg yn yr ardal a wasanaethir gan yr ysgol, os yw'r ysgol sy'n destun y cynigion yn ysgol brif ffrwd, neu yn ardal yr awdurdod addysg lleol sy'n cynnal yr ysgol, os yw'r ysgol sy'n destun y cynigion yn ysgol arbennig; b mewn o leiaf un papur newydd sy'n cylchredeg yn yr ardal honno; ac c drwy ei arddangos wrth brif fynedfa'r ysgol neu gerllaw iddi neu, os oes mwy nag un prif fynedfa, y cyfan ohonynt. 4 Rhaid i'r Cyngor anfon copi o'r hysbysiad at y personau canlynol — a y Cynulliad Cenedlaethol; b corff llywodraethu unrhyw ysgol sy'n destun y cynigion (ac eithrio os yw'r cynigion ar gyfer sefydlu sefydliad newydd i ddisgyblion 16 i 19 oed); c yr awdurdod addysg lleol sy'n cynnal, neu (yn achos cynigion i sefydlu sefydliad newydd i ddisgyblion 16 i 19 oed) y bwriedir iddo gynnal, unrhyw ysgol sy'n destun y cynigion; ch unrhyw awdurdod addysg lleol cyffiniol; d y Bwrdd Addysg Esgobaethol (neu gorff arall sy'n gyfrifol am addysg) ar gyfer unrhyw esgobaeth yr Eglwys yng Nghymru ac Esgob unrhyw esgobaeth yr Eglwys Gatholig, y mae unrhyw rhan ohonynt o fewn ardal yr awdurdod addysg lleol sy'n cynnal yr ysgol neu (yn achos cynigion i sefydlu sefydliad newydd i ddisgyblion 16 i 19 oed) y bwriedir a ddylai gynnal yr ysgol arfaethedig; dd personau eraill y mae'r Cyngor yn barnu sy'n briodol. 5 Os yw'r cynigion yn ymwneud ag ysgol arbennig rhaid i'r Cyngor hefyd anfon copi o'r hysbysiad at — a bob awdurdod addysg lleol sy'n cadw datganiad o achos anghenion addysgol arbennig mewn perthynas â disgybl cofrestredig yn yr ysgol; b rhieni pob disgybl cofrestredig yn yr ysgol; c unrhyw Fwrdd Iechyd Lleol y mae'r ysgol yn ei ardal; ac ch unrhyw Ymddiriedolaeth Gwasanaeth Iechyd Gwladol sydd â chyfrifoldeb dros berchenogaeth neu reolaeth unrhyw ysbyty neu sefydliad arall neu gyfleusterau eraill yn ardal yr awdurdod addysg lleol sy'n cynnal yr ysgol. 6 Os yw'r cynigion yn ymwneud ag ysgol arbennig arfaethedig rhaid i'r Cyngor anfon copi o'r hysbysiad at y cyrff y cyfeirir atynt yn is-baragraffau (c) ac (ch) o baragraff (5). 7 Yn y rheoliad hwn mae i “rhiant” yr ystyr a roddir i “ parent ” yn adran 576 o Deddf Addysg 1996. Gwrthwynebu cynigion 6 Caiff unrhyw berson anfon gwrthwynebiadau ysgrifenedig i gynigion a wnaed o dan adran 113A i'r Cyngor o fewn dau fis ar ôl dyddiad cyhoeddi'r cynigion. Cyflwyno cynigion etc. i'r Cynulliad Cenedlaethol 7 O fewn mis ar ôl diwedd y cyfnod y ceir gwrthwynebu o dan reoliad 6 rhaid i'r Cyngor anfon at y Cynulliad Cenedlaethol — a copïau o bob gwrthwynebiad a gafwyd yn unol â rheoliad 6 (heblaw gwrthwynebiadau a dynnwyd yn ôl yn ysgrifenedig o fewn y cyfnod a grybwyllir yn y rheoliad hwnnw), ynghyd â'i sylwadau arnynt; a b yr wybodaeth a bennir yn Rhan 2 o Atodlen 3 i'r Rheoliadau hyn, os yw'r ysgol yn ysgol brif ffrwd; c yr wybodaeth a bennir yn Rhan 3 o Atodlen 3 i'r Rheoliadau hyn, os yw'r ysgol yn ysgol arbennig; ch yr wybodaeth a bennir yn Rhan 4 o Atodlen 3 i'r Rheoliadau hyn, os cynigir cau'r chweched dosbarth; neu d yr wybodaeth a bennir yn Rhan 6 o Atodlen 3 i'r Rheoliadau hyn, os yw'r cynigion ar gyfer ehangu mangre chweched dosbarth presennol neu sefydliad i ddisgyblion 16 i 19 oed neu ar gyfer darparu addysg chweched dosbarth ychwanegol neu sefydlu chweched dosbarth newydd. Tynnu cynigion yn ôl 8 Caiff y Cyngor dynnu cynigion yn ôl ar unrhyw adeg cyn y penderfynir arnynt o dan adran 113A(4) drwy roi hysbysiad ysgrifenedig i'r Cynulliad Cenedlaethol. Penderfyniad gan y Cynulliad Cenedlaethol 9 1 Rhaid i'r Cynulliad Cenedlaethol hysbysu'r personau canlynol o bob penderfyniad a wneir o dan adran 113A — a y Cyngor; b yr awdurdod addysg lleol sy'n cynnal, neu (yn achos cynigion i sefydlu sefydliad newydd i ddisgyblion 16 i 19 oed) y bwriedir iddo gynnal yr ysgol arfaethedig; c os yw'r cynigion yn ymwneud ag ysgol arbennig bresennol, pob awdurdod addysg lleol sy'n cadw datganiad o achos anghenion addysgol arbennig mewn perthynas â disgybl cofrestredig yn yr ysgol; ch corff llywodraethu'r ysgol (ac eithrio os yw'r cynigion ar gyfer sefydlu sefydliad newydd i ddisgyblion 16 i 19 oed); d Bwrdd Addysg Esgobaethol (neu gorff arall sy'n gyfrifol am addysg) ar gyfer unrhyw esgobaeth yr Eglwys yng Nghymru ac Esgob unrhyw esgobaeth yr Eglwys Gatholig, y mae unrhyw rhan ohonynt o fewn ardal yr awdurdod addysg lleol sy'n cynnal yr ysgol neu (yn achos cynigion i sefydlu sefydliad newydd i ddisgyblion 16 i 19 oed) y bwriedir a ddylai gynnal yr ysgol arfaethedig; ac dd yn ddarostyngedig i baragraff (2), pob gwrthwynebydd. 2 Os bydd gwrthwynebiadau i gynnig ar ffurf deiseb (sef dogfen sy'n cynnwys testun un gwrthwynebiad wedi'i llofnodi gan fwy nag un gwrthwynebydd) gall y Cynulliad Cenedlaethol gydymffurfio â'r gofyniad ym mharagraff (1) drwy — a hysbysu'r person (os oes un) y mae'n ymddangos i'r Cynulliad ei fod wedi trefnu anfon y ddeiseb at y Cyngor (os rhoddwyd cyfeiriad ar gyfer y person hwnnw); neu b os nad oes person o'r fath (neu os na roddwyd cyfeiriad ar gyfer y person hwnnw), hysbysu unrhyw un o'r gwrthwynebwyr y mae ei enw'n ymddangos ar y ddeiseb. 3 Dim ond os yw'r Cyngor wedi cydsynio i addasiadau y caiff y Cynulliad Cenedlaethol gymeradwyo cynigion gydag addasiadau. Gweithredu'r cynigion 10 1 Rhagnodir y Cyngor at ddibenion paragraff 1(3) o Atodlen 7A (sy'n darparu y caiff personau a ragnodwyd gan y Cynulliad Cenedlaethol addasu cynigion neu bennu dyddiad diweddarach erbyn pryd y mae'n rhaid i achlysur ddigwydd). 2 At ddibenion paragraffau 1(3) a (4) o Atodlen 7A (sy'n darparu ar ôl iddo ymgynghori â phersonau rhagnodedig caiff y Cynulliad Cenedlaethol addasu cynigion a gymeradwywyd, pennu dyddiad diweddarach erbyn pryd y mae'n rhaid i achlysur ddigwydd, neu benderfynu na ddylai paragraff 1(2) o Atodlen 7A fod yn gymwys) rhagnodwyd y personau canlynol — a y Cyngor; b corff llywodraethu ysgol (neu, yn achos cynnig i sefydlu sefydliad newydd i ddisgyblion 16 i 19 oed y corff llywodraethu dros dro yn ystyr Deddf 1998 neu Ddeddf 2002); c yr awdurdod addysg lleol sy'n cynnal, neu y bwriedir iddo gynnal, yr ysgol; a ch os yw'r ysgol yn ysgol arbennig, pob awdurdod addysg lleol sy'n cadw datganiad o achos anghenion addysgol arbennig mewn perthynas â disgybl cofrestredig yn yr ysgol. RHAN 3 Cynigion a wnaed o dan Atodlen 7 Yr wybodaeth sydd i'w chynnwys mewn cynigion a gyhoeddir 11 1 Mae'r rheoliad hwn yn rhagnodi at ddibenion paragraffau 20(2) a 28(2) o Atodlen 7, yr wybodaeth y mae'n rhaid i gynigion a gyhoeddir o dan baragraff 20 neu 28 o Atodlen 7 ei chynnwys. 2 Rhaid i gynigion o'r fath gynnwys yr wybodaeth a bennir yn Atodlen 2 i'r Rheoliadau hyn. Dull cyhoeddi'r cynigion 12 1 Mae'r rheoliad hwn yn rhagnodi at ddibenion paragraffau 20(2) a 28(2) o Atodlen 7 y dull i gyhoeddi'r cynigion y mae'n ofynnol eu cyhoeddi o dan baragraff 20 neu 28 o Atodlen 7. 2 Os yw ysgol yn ysgol a gynhelir, mae cynigion o'r fath i'w cyhoeddi — a drwy gael eu gosod mewn man amlwg yn yr ardal y mae'r ysgol yn ei gwasanaethu; b mewn o leiaf un papur newydd sy'n cylchredeg yn yr ardal honno; a c drwy gael eu gosod wrth brif fynedfa'r ysgol neu gerllaw iddi neu, os oes mwy nag un prif fynedfa, y cyfan ohonynt. 3 Os yw ysgol yn ysgol arbennig, mae cynigion o'r fath i'w cyhoeddi — a mewn o leiaf un papur newydd sy'n cylchredeg yn ardal yr awdurdod addysg lleol sy'n cynnal yr ysgol; a b drwy gael eu gosod wrth brif fynedfa'r ysgol neu gerllaw iddi neu, os oes mwy nag un prif fynedfa, y cyfan ohonynt. Yr wybodaeth sydd i'w hanfon at y Cynulliad Cenedlaethol 13 1 Mae'r rheoliad hwn yn rhagnodi at ddibenion paragraffau 21(1)(b) a 29(1)(b) o Atodlen 7, yr wybodaeth y mae'n rhaid i'r Cyngor ei hanfon at y Cynulliad Cenedlaethol. 2 Rhaid i'r Cyngor anfon at y Cynulliad Cenedlaethol yr wybodaeth a bennir yn Rhan 2 o Atodlen 3 i'r Rheoliadau hyn, os yw'r ysgol yn ysgol brif ffrwd, neu Ran 3 o'r Atodlen honno, os yw'r ysgol yn ysgol arbennig, ynghyd â'r canlynol — a yr wybodaeth a bennir yn Rhan 4 o'r Atodlen honno, os cynigion ydynt i gau chweched dosbarth; neu b yr wybodaeth a bennir yn Rhan 5 o'r Atodlen honno, os cynigion ydynt i gau sefydliad i ddisgyblion 16 i 19 oed. Cyrff y mae'n rhaid anfon copi o'r cynigion a gyhoeddir atynt — ysgolion arbennig 14 1 Mae'r rheoliad hwn yn rhagnodi at ddibenion paragraffau 21(2) a 29(2) o Atodlen 7 y cyrff neu'r personau, yn achos ysgol arbennig, y mae'n rhaid i'r Cyngor hefyd anfon atynt gopi o'r cynigion a gyhoeddir. 2 Rhaid i'r Cyngor anfon copi o'r cynigion a gyhoeddir at y canlynol — a yr awdurdod addysg lleol sy'n cynnal yr ysgol; b pob awdurdod addysg lleol sy'n cadw datganiad o achos anghenion addysgol arbennig mewn perthynas â disgybl cofrestredig yn yr ysgol; c rhieni pob disgybl cofrestredig yn yr ysgol; ch unrhyw Fwrdd Iechyd Lleol y mae'r ysgol yn ei ardal; a d unrhyw Ymddiriedolaeth Gwasanaeth Iechyd Gwladol sydd â chyfrifoldeb dros berchenogaeth neu reolaeth unrhyw ysbyty neu sefydliad arall neu gyfleusterau eraill yn ardal yr awdurdod addysg lleol sy'n cynnal yr ysgol. Gwrthwynebu cynigion 15 1 Mae'r rheoliad hwn yn rhagnodi at ddibenion paragraff 41 o Atodlen 7 y cyfnod pan geir anfon gwrthwynebiadau i'r cynigion at y Cynulliad Cenedlaethol. 2 Mae gwrthwynebiadau i'w hanfon at y Cynulliad Cenedlaethol o fewn mis ar ôl dyddiad cyhoeddi'r cynigion. Cymeradwyaethau amodol 16 1 Mae'r rheoliad hwn yn rhagnodi mathau o achlysuron at ddibenion paragraff 42(4) o Atodlen 7 (sy'n darparu y gall cymeradwyo cynigion fod yn ddarostyngedig i achlysur penodedig yn digwydd sydd o fath a ragnodwyd erbyn amser penodedig). 2 Y mathau o achlysuron yw unrhyw rai o'r achlysuron canlynol sy'n ymwneud ag unrhyw ysgol arall neu ysgol arfaethedig y cyhoeddwyd cynigion mewn perthynas â hwy o dan adran 28 neu 31 o Ddeddf 1998 — a cael caniatâd cynllunio o dan Ran III o Ddeddf Cynllunio Gwlad a Thref 1990 ; b caffael safle er mwyn adeiladu ysgol newydd, ehangu arfaethedig ar fangre'r ysgol neu newid arall ar fangre'r ysgol; c caffael meysydd chwarae i'w darparu ar gyfer yr ysgol; ch diogelu unrhyw fynedfa angenrheidiol i safle neu feysydd chwarae y cyfeirir atynt yn is-baragraff (b) ac (c) yn y paragraff hwn; d ymrwymo mewn trafodiad ariannol preifat yn ystyr rheoliad 16 o Reoliadau Awdurdodau Lleol (Cyfalaf Ariannol) 1997 ; ac dd gwneud unrhyw gynllun sy'n ymwneud ag unrhyw elusen sy'n gysylltiedig â'r ysgol neu'r ysgol arfaethedig. Darparu gwybodaeth gan y Cynulliad Cenedlaethol 17 1 Rhaid i'r Cynulliad Cenedlaethol hysbysu'r personau canlynol o bob penderfyniad a wneir o dan baragraff 42(1) neu 43(2) o Atodlen 7 — a y Cyngor; b yr awdurdod addysg lleol sy'n cynnal yr ysgol; c os yw'r ysgol yn ysgol arbennig, pob awdurdod addysg lleol sy'n cadw datganiad o achos anghenion addysgol arbennig mewn perthynas â disgybl cofrestredig yn yr ysgol; ch corff llywodraethu'r ysgol y mae'r cynigion yn ymwneud â hi; a d yn ddarostyngedig i baragraff (3), pob gwrthwynebydd a roddodd ei gyfeiriad i'r Cynulliad Cenedlaethol. 2 Os bydd y Cynulliad Cenedlaethol, yn unol â pharagraff (1), yn hysbysu'r personau y cyfeirir atynt yn y paragraff hwnnw am benderfyniad rhaid iddo hefyd eu hysbysu am y rhesymau dros y penderfyniad hwnnw. 3 Os bydd gwrthwynebiadau i gynnig ar ffurf deiseb (sef dogfen sy'n cynnwys testun un gwrthwynebiad wedi'i llofnodi gan fwy nag un gwrthwynebydd) gall y Cynulliad Cenedlaethol gydymffurfio â pharagraff (1)(d) drwy — a hysbysu'r person (os oes un) y mae'n ymddangos i'r Cynulliad ei fod wedi trefnu anfon y ddeiseb at y Cynulliad Cenedlaethol (os rhoddwyd cyfeiriad ar gyfer y person hwnnw); neu b os nad oes person o'r fath (neu os na roddwyd cyfeiriad ar gyfer y person hwnnw), hysbysu unrhyw un o'r gwrthwynebwyr y mae ei enw'n ymddangos ar y ddeiseb. Cynigion a gyhoeddir o dan baragraff 43(4) o Atodlen 7 18 Mae Atodlen 4 i'r Rheoliadau hyn yn effeithiol mewn perthynas â chynigion o dan baragraff 43(4) o Atodlen 7 (cynigion a gyhoeddwyd ac a gymeradwywyd yn flaenorol o dan Atodlen 7 nad ydynt i'w gweithredu). RHAN 4 Atodol Newid categori ysgol 19 Os bydd ysgol, ar ôl i gynigion gael eu cyhoeddi o dan adran 113A neu Atodlen 7 ond cyn iddynt gael eu gweithredu, yn newid categori o dan Atodlen 8 i Ddeddf 1998 o ysgol gymunedol neu ysgol arbennig gymunedol mae'r cynigion (i'r graddau na weithredwyd hwy) i'w gweithredu gan yr awdurdod addysg lleol (er gwaethaf paragraff 44 o Atodlen 7 neu baragraffau 3 neu 4 o Atodlen 7A). Diwygiad canlyniadol 20 1 Drwy hyn diwygir Rheoliadau Addysg (Grantiau mewn perthynas ag Ysgolion Gwirfoddol a Gynorthwyir) 1999 mewn perthynas â Chymru fel a ganlyn. 2 Yn rheoliad 3(2)(c) ar ôl paragraff (ii) mewnosoder y paragraff canlynol — iii any proposals for an alteration to a school published under section 113A of the Learning and Skills Act 2000 approved under subsection (5) of that section; or . Dirymu 21 Drwy hyn dirymir Rheoliadau Cynigion Trefniadaeth Ysgolion gan Gyngor Cenedlaethol Cymru dros Addysg a Hyfforddiant 2002 . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 22 Mehefin 2004